CELEX: 32012R1129
Language: lt
Date: 2012-11-26 00:00:00
Title: 2012 m. lapkričio 26 d. Komisijos įgyvendinimo reglamentas (ES) Nr. 1129/2012 dėl tam tikrų prekių klasifikavimo Kombinuotojoje nomenklatūroje

1.12.2012   
            
            
               LT
            
            
               Europos Sąjungos oficialusis leidinys
            
            
               L 331/17
            
         KOMISIJOS ĮGYVENDINIMO REGLAMENTAS (ES) Nr. 1129/2012
   2012 m. lapkričio 26 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 26 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Mažmeninei prekybai skirtas rinkinys, kurį sudaro šie gaminiai:
                  
                              —
                           
                           
                              2 lošimo kortų pakeliai,
                           
                        
                              —
                           
                           
                              300 pokerio žetonų,
                           
                        
                              —
                           
                           
                              kortų dalytojo (dealer) žetonas,
                           
                        
                              —
                           
                           
                              universalusis skaitmeninis diskas (DVD) su instrukcijomis.
                           
                        Rinkinys pateikiamas aliumininiame lagaminėlyje, kurio vidus specialiai pritaikytas gaminiams laikyti.
                  Šie gaminiai naudojami kartu pokeriui žaisti. Žetonai ir DVD papildo lošimo kortas ir negali būti naudojami atskirai.
                  
                      (1) Žr. paveikslėlį.
               
               
                  9504 40 00
               
               
                  Klasifikuojama vadovaujantis Kombinuotosios nomenklatūros 1, 3 (b punktu), 5 (a punktu) ir 6 bendrosiomis aiškinimo taisyklėmis bei KN kodus 9504 ir 9504 40 00 atitinkančiais prekių aprašymais.
                  Gaminiai sukomplektuoti kartu konkrečiai veiklai – žaisti pokerį, todėl atitinka į mažmeninei prekybai skirtus rinkinius supakuotų prekių, klasifikavimo kriterijus.
                  Lošimo kortos nulemia esminį rinkinio požymį, kiti gaminiai – papildomi.
                  Specialiai pritaikytas lagaminėlis rinkiniui laikyti klasifikuotinas kartu su gaminiais.
                  Todėl rinkinys klasifikuotinas kaip lošimo kortos, priskiriant KN kodą 9504 40 00.
               
            
         
      
         (1)  Paveikslėlis pateikiamas tik dėl informacijos.